CELEX: 32010R0540
Language: ro
Date: 2010-06-16 00:00:00
Title: Regulamentul (UE) nr. 540/2010 al Parlamentului European și al Consiliului din 16 iunie 2010 de modificare a Regulamentului (CE) nr. 1085/2006 al Consiliului de instituire a unui instrument de asistență pentru preaderare (IPA)

24.6.2010   
            
            
               RO
            
            
               Jurnalul Oficial al Uniunii Europene
            
            
               L 158/7
            
         REGULAMENTUL (UE) NR. 540/2010 AL PARLAMENTULUI EUROPEAN ȘI AL CONSILIULUI
   din 16 iunie 2010
   de modificare a Regulamentului (CE) nr. 1085/2006 al Consiliului de instituire a unui instrument de asistență pentru preaderare (IPA)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 212,
   având în vedere propunerea Comisiei Europene,
   după consultarea Comitetului Regiunilor,
   hotărând în conformitate cu procedura legislativă ordinară (1),
   întrucât:
   
               (1)
            
            
               Regulamentul (CE) nr. 1085/2006 (2) oferă țărilor candidate și potențial candidate asistență în vederea alinierii progresive la standardele și la politicile Uniunii Europene, inclusiv la acquis-ul comunitar, dacă este cazul, în vederea aderării la Uniune.
            
         
               (2)
            
            
               Articolul 49 din Tratatul privind Uniunea Europeană prevede că orice stat european care respectă și care se angajează să promoveze valorile menționate la articolul 2 din tratatul respectiv, și anume demnitatea umană, libertatea, democrația, egalitatea, statul de drept și respectarea drepturilor omului, inclusiv a drepturilor persoanelor care aparțin minorităților, poate solicita să devină membru al Uniunii.
            
         
               (3)
            
            
               Consiliul European din 14 decembrie 2006 a exprimat în concluziile sale un consens reînnoit privind extinderea, inclusiv principiul potrivit căruia fiecare țară solicitantă urmează să fie evaluată pe baza meritelor proprii.
            
         
               (4)
            
            
               În urma depunerii de către Republica Islanda (denumită în continuare „Islanda”), la 16 iulie 2009, a cererii de aderare la Uniunea Europeană, Consiliul a invitat Comisia să îi prezinte avizul privind cererea de aderare a Islandei. Prin urmare, Islanda poate fi considerată o țară potențial candidată.
            
         
               (5)
            
            
               În temeiul Regulamentului (CE) nr. 1085/2006, se acordă asistență țărilor potențial candidate și țărilor candidate din Balcanii de Vest și Turciei, inter alia, în conformitate cu parteneriatele europene și de aderare.
            
         
               (6)
            
            
               Islanda este membră a Spațiului Economic European. Prin urmare, asistența în temeiul Regulamentului (CE) nr. 1085/2006 urmează să se acorde ținând seama în mod corespunzător de rapoartele și de documentul de strategie care fac parte din pachetul anual de măsuri ale Comisiei privind extinderea,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 1085/2006 se modifică după cum urmează:
   
               1.
            
            
               La articolul 4 se adaugă următorul paragraf:
               „Pentru Islanda, se acordă asistență în special în conformitate cu rapoartele și cu documentul de strategie care fac parte din pachetul de măsuri privind extinderea.”
            
         
               2.
            
            
               În anexa II, după „Bosnia și Herțegovina” se introduce:
               
                           „—
                        
                        
                           Islanda”.
                        
                     
         Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Strasbourg, 16 iunie 2010.
      
         
            Pentru Parlamentul European
         
         
            Președintele
         
         J. BUZEK
      
      
         
            Pentru Consiliu
         
         
            Președintele
         
         D. LÓPEZ GARRIDO
      
   
   
      (1)  Poziția Parlamentului European din 11 februarie 2010 (nepublicată încă în Jurnalul Oficial) și Decizia Consiliului din 31 mai 2010.
   
      (2)  JO L 210, 31.7.2006, p. 82.